rejauldu/bengali-wikipedia huggingface dataset:
thumb|ভারতের একটি গ্রামের উপকণ্ঠে অবস্থিত শ্মশানক্ষেত্র শ্মশান হল মৃতদেহ অন্ত্যেষ্টিস্থল। এখানে মৃতদেহ এনে চিতায় দাহ করা হয়। সাধারণতও গ্রাম বা শহরের উপকণ্ঠে কোনও নদী বা জলাশয়ের তীরে শ্মশান গড়ে ওঠে। অধিকাংশ শ্মশানই নদীর ঘাটের কাছে অবস্থিত বলে একে শ্মশানঘাট নামেও চিহ্নিত করা হয়।  "শ্মশান" শব্দটি সংস্কৃত ভাষা থেকে আগত: "শ্ম" শব্দের অর্থ "শব" ("মৃতদেহ") এবং "শান" শব্দটির অর্থ "শন্য" ("বিছানা")। প্রধানত হিন্দুধর্ম, বৌদ্ধধর্ম, শিখধর্ম ও জৈনধর্ম এর  অনুগামীরা শ্মশানে ধর্মীয়ভাবে মৃতের শেষকৃত্য সম্পন্ন করেন। এছাড়া কিছু নাস্তিক্যবাদে বিশ্বাসী ও অন্যরাও মৃতদেহ দাহ করেন।  ধর্মীয় মতে শ্মশানে দাহ করাকে পঞ্চতত্বএ বিলীন বলা হয়। অর্থাৎ পাঁচটা তত্বে দেহ বিলীন হয়। যথা- অগ্নি, জল, বায়ু, আকাশ ও মাটি  প্রথা right|200px|thumb|মণিকর্ণিকা শ্মশান ঘাট, বারাণসী, ভারত হিন্দু রীতি অনুযায়ী, মৃতদেহকে সৎকারের জন্য শ্মশানে আনা হয়। সেখানে মুখাগ্নিকারীকে দক্ষিণার বিনিময়ে শ্মশানক্ষেত্রের নিকটে বসবাসকারী ডোমের হাত থেকে অগ্নি সংগ্রহ করে চিতা প্রজ্বালিত করতে হয়।  বিভিন্ন হিন্দু শাস্ত্রগ্রন্থে শ্মশান নির্বাচনের স্থান সম্পর্কে বিস্তারিত নির্দেশ দেওয়া হয়েছে: এই স্থান কোনও গ্রামের উত্তর দিকে অবস্থিত হতে হবে এবং শ্মশানের জমির ঢাল দক্ষিণ দিকে থাকতে হবে। সেই সঙ্গে শ্মশানকে কোনও নদী বা জলের উৎসের নিকটবর্তী হতে হবে এবং তা সাধারণের দৃষ্টিপট থেকে একটু দূরে থাকতে হবে।  শ্মশানে মৃতদেহ সাধারণত দাহ করা হয় কাঠের তৈরি চিতায়। তবে আধুনিক কালে ভারতের অনেক শহরে আভ্যন্তরীণ শ্মশানগৃহে বৈদ্যুতিক বা গ্যাসের চুল্লিতেও শবদাহ করা হয়।A modern indoor Electric crematorium in Surat, IndiaCemetery Staff Go On Strike From May 1. DNA India, 25 May 2010 - At every cemetery, there is a death register karkoon (clerk), also known as a DRK, an electrician for electric crematorium, a furnace operator and labourers.  আধ্যাত্মিক ভূমিকা হিন্দুরা শ্মশানকে ভূত, প্রেতাত্মা ও উগ্রস্বভাব দেবদেবীদের আবাসস্থল মনে করেন। তান্ত্রিকেরা শ্মশানে তন্ত্রসাধনা করে থাকেন। তাই সাধারণ লোকে রাতে শ্মশানের কাছে যেতে চান না। স্ত্রীলোকের শ্মশানে যাওয়া শাস্ত্রনিষিদ্ধ। পুরুষেরাই শবদাহের জন্য শ্মশানে যেতে পারেন। শুধুমাত্র ডোম ও চণ্ডালেরা শ্মশানে বা শ্মশানের কাছে বাস করে।  শ্মশানক্ষেত্র হল অঘোরী, কাপালিক, কাশ্মীরী শৈব, কৌল প্রভৃতি অধুনা বিরল বামাচারী সাধক সম্প্রদায়ের শবসাধনা জাতীয় বিভিন্ন সাধনার স্থল। ঐন্দ্রজালিক শক্তি অর্জনের জন্য তারা শ্মশানে কালী, তারা, ভৈরব, ভৈরবী, ডাকিনী, বেতাল ইত্যাদির পূজা করেন। বজ্রযান, দোগচেন প্রভৃতি সম্প্রদায়ের [[তিব্বতি বৌদ্ধধর্ম] তান্ত্রিকেরাও একই উদ্দেশ্যে শ্মশানে চোদ, ফাওয়া, ঝিত্রো ইত্যাদির সাধনা করেন। শ্মশানাধিপতি নামে এক দেবতাকে সাধারণত শ্মশানের অধীশ্বর মনে করা হয়।  আরও দেখুন   শ্মশানাধিপতি  শ্মশানের উৎপত্তি, ইতিহাস, পুরাণ, জনশ্রুতি, দেবদেবী, শ্মশান সাধনা, প্রাচীন ও মধ‍্যযুগের শ্মশান, শ্মশানের বিবর্তন, লোকাচার, উৎসব প্রভৃতি বিষয় নিয়ে আলোচিত অলোক সরকারের ‘শ্মশান : মিথ পুরাণ ইতিহাস’(প্রথম খণ্ড) এবং ‘শ্মশান: মানুষ পোড়া ধোঁয়ার নির্জন স্মৃতি' (দ্বিতীয় খণ্ড) গ্রন্থের নাম অনুসন্ধিৎসু পাঠকের জন‍্য উল্লেখযোগ্য। লেখক বিস্তৃতভাবে শ্মশানকে দেখতে চেয়েছেন নানান দিক থেকে।  তথ্যসূত্র  বিষয়শ্রেণী:অন্ত্যেষ্টিস্থল বিষয়শ্রেণী:সংস্কৃত শব্দ ও শব্দবন্ধ বিষয়শ্রেণী:মৃত্যু ও হিন্দুধর্ম বিষয়শ্রেণী:শবদাহ বিষয়শ্রেণী:বৌদ্ধধর্ম ও মৃত্যু বিষয়শ্রেণী:সমাধি স্মৃতিস্তম্ভ ও স্থাপনা বিষয়শ্রেণী:ভারতীয় শব্দ ও বাক্যাংশ
আবুল কালাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১০-১০-২০১১   জন্ম ও শিক্ষাজীবন  আবুল কালামের জন্ম  কুমিল্লা জেলার নাঙ্গলকোট উপজেলার আদ্রা গ্রামে। তার বাবার নাম মো. ইদ্রিস ভূঁইয়া এবং মায়ের নাম আংকুরনেছা। তার স্ত্রীর নাম রিজিয়া বেগম। তার এক ছেলে, তিন মেয়ে।    কর্মজীবন  পাকিস্তান সেনাবাহিনীর তৃতীয় ইস্টবেঙ্গল রেজিমেন্টে কর্মরত ছিলেন আবুল কালাম। এর অবস্থান ছিল সৈয়দপুর সেনানিবাসে। ১৯৭১ সালের মার্চে সম্ভাব্য ভারতীয় আগ্রাসনের কথা বলে তাদের কোম্পানিকে সেনানিবাসের বাইরে মোতায়েন করা হয়। ২৪ মার্চ তিনি তার কোম্পানির সঙ্গে দিনাজপুরের ঘোড়াঘাটে ছিলেন। ২৬ মার্চ তারা বিদ্রোহ করে বগুড়া-রংপুর সড়কে অবস্থান নেন। ২৮ মার্চ রংপুর সেনানিবাস থেকে পাকিস্তান সেনাবাহিনীর ২৬ ফ্রন্টিয়ার ফোর্স ও ২৩ ফিল্ড রেজিমেন্টের একাংশ বগুড়ায় অগ্রসর হচ্ছিল। তারা পাকিস্তান সেনাবাহিনীর ওই দলকে আক্রমণ করেন। যুদ্ধের একপর্যায়ে তাদের অধিনায়ক লেফটেন্যান্ট রফিককে পাকিস্তান সেনাবাহিনী কৌশলে আটক করে। এতে তারা নেতৃত্বশূন্য হয়ে পড়লেও যুদ্ধ চালিয়ে যান। তাদের প্রবল প্রতিরোধে পাকিস্তানি সেনারা রংপুরের দিকে পশ্চাৎপসরণ করে। এই যুদ্ধে পাকিস্তানিদের ব্যাপক ক্ষয়ক্ষতি হয়। অন্যদিকে তার ১১ জন যোদ্ধা শহীদ হন। এরপর তারা রংপুরের উদ্দেশ্যে রওনা হন। পথে এক স্থানে তারা পাকিস্তান সেনাবাহিনীর অ্যামবুশে পড়েন। ক্লান্তিতে সবার চোখ বুজে আসছিল। তার পরও তারা সাহসিকতার সঙ্গে পাকিস্তানি সেনাদের মোকাবিলা করতে থাকেন। কিন্তু তারা ব্যর্থ হন। সেখানে তুমুল যুদ্ধে তার বেশির ভাগ সহযোদ্ধাই শহীদ হন। আবুল কালাম আহত হন। দুই যুদ্ধে তার দলের ৩৫ জনের মধ্যে ৩৩ জনই পাকিস্তান সেনাবাহিনীর হাতে শহীদ হন। তিনি ও সহযোদ্ধা আবুল কাশেম বেঁচে যান। এর পরও আবুল কালাম দমে যাননি। চিকিৎসার পর সুস্থ হয়ে তিনি ভারতে গিয়ে মূল দলের সঙ্গে মিলিত হন। পুনর্গঠিত হওয়ার পর যুদ্ধ করেন ১১ নম্বর সেক্টরের মানকারচর সাব-সেক্টরে। কোদালকাঠি, চিলমারী, উলিপুরসহ আরও কয়েকটি যুদ্ধে অংশ নেন।   মুক্তিযুদ্ধে ভূমিকা  কুড়িগ্রাম জেলার অন্তর্গত চিলমারী ছিল পাকিস্তান সেনাবাহিনীর শক্তিশালী একটি ঘাঁটি। ১৮ অক্টোবর ভোরে মুক্তিবাহিনীর কয়েকটি দল একযোগে চিলমারীর পাকিস্তানি অবস্থানে আক্রমণ করে। একটি দলে ছিলেন আবুল কালাম। তারা ভোর চারটায় ওয়াপদার প্রধান ঘাঁটিতে আক্রমণ করেন। মুহূর্তেই প্রলয়কাণ্ড শুরু হয়ে যায়। গোলাগুলিতে চিলমারীর আকাশ রক্তিম হয়ে ওঠে। আগুনের লেলিহান শিখা আর ধোঁয়ায় চারদিক আচ্ছন্ন হয়ে পড়ে। বেলা ১১টার মধ্যে ওয়াপদার অবস্থান ছাড়া বাকি সব অবস্থান মুক্তিবাহিনী দখল করে। কয়েক দিন যুদ্ধের পর মুক্তিবাহিনী শেষ পর্যন্ত গোটা চিলমারীই মুক্ত করতে সক্ষম হয়। এ যুদ্ধে পাকিস্তান সেনাবাহিনী, ইপিসিএএফ, রাজাকার ও পুলিশ মিলে প্রায় ১০০ জন মুক্তিবাহিনীর হাতে নিহত এবং গোলার আঘাতে পাকিস্তান সেনাবাহিনীর দুটি স্পিডবোট, তিনটি লঞ্চ সম্পূর্ণ ধ্বংস হয়। চিলমারীর যুদ্ধে আবুল কালাম যথেষ্ট রণকৌশল ও সাহস প্রদর্শন করেন।    পুরস্কার ও সম্মাননা   বীর প্রতীক   তথ্যসূত্র    বহিঃসংযোগ   বিষয়শ্রেণী:বীর প্রতীক বিষয়শ্রেণী:জন্মের সাল অজানা বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:কুমিল্লা জেলার ব্যক্তি
ভিনস্মার্ট রিসার্চ অ্যান্ড ম্যানুফ্যাকচারার জয়েন্ট স্টক কোম্পানি ভিনগ্রুপের জয়েন্ট স্টক কোম্পানির সদস্য - ভিয়েতনামের বৃহত্তম সম্পূর্ণ মালিকানাধীন সম্মিলিত কোম্পানিগুলির একটি, যা প্রযুক্তি, শিল্প, বাণিজ্যিক এবং পরিষেবায় বিশেষজ্ঞ। ভিনস্মার্ট ২০১৮ সালের জুন মাসে প্রতিষ্ঠিত হয়েছিল।  ভিনস্মার্ট ও এর ব্র্যান্ডিং ভিস্মার্ট এখন মূলত ভিনগ্রুপের অব্যবহৃত মার্কার নাম, কারণ সংশ্লিষ্ট উচ্চ-প্রযুক্তি শিল্প সংস্থাগুলি বন্ধ করে দিয়েছে।   ইতিহাস  ভিনস্মার্ট ২০১৮ সালে বিকিউ কোম্পানি অধিগ্রহণের পর প্রতিষ্ঠিত হয়, যার প্রধান কার্যালয় ভিয়েতনামের হ্যানয়ের লং বিয়েন জেলার ভিনহোমস রিভারসাইড, প্রথম কারখানা স্থাপন করে হাইফংয়ের ক্যাট হাই জেলায়। দ্বিতীয় কারখানাটি হ্যানয়ের থাচ থাট জেলার হোয়া ল্যাক হাই-টেক পার্কে অবস্থিত ছিল।  ২০২০ সালে কোম্পানিটি ভিয়েতনামের একমাত্র ভিয়েতনাম-ডোং ৬০০,০০০ (২৬ মার্কিন ডলার) মূল্যের স্মার্টফোন, ভিস্মার্ট বি লাইট, ভিয়েত্তেলের সহযোগিতায় ভর্তুকি দিয়ে বাজারে আনে। এই ফোনটির লক্ষ্য হল ভিয়েতনামি জনসাধারণের কাছে তাদের মার্কা ও স্মার্টফোনগুলিকে জনপ্রিয় করে তোলা।   ভিয়েতনামে অনুষ্ঠিত টেক অ্যাওয়ার্ডস ২০২০ প্রতিযোগিতায়, ভিনস্মার্ট অনেক গুরুত্বপূর্ণ পুরস্কার জিতে নেয়।    তথ্যসূত্র    বহিঃসংযোগ      বিষয়শ্রেণী:ভিয়েতনামি মার্কা বিষয়শ্রেণী:মোবাইল ফোন প্রস্তুতকারক বিষয়শ্রেণী:২০১৮-এ প্রতিষ্ঠিত ইলেকট্রনিক্স কোম্পানি বিষয়শ্রেণী:২০১৮-এ প্রতিষ্ঠিত ভিয়েতনামি কোম্পানি বিষয়শ্রেণী:ভিনগ্রুপ
বর্মণ রাজবংশ পুষ্যবর্মণ কর্তৃক প্রতিষ্ঠিত কামরূপ রাজ্যের প্রথম ঐতিহাসিক রাজবংশ। এই রাজবংশের শাসকরা গুপ্ত সাম্রাজ্যের সামন্ত ছিলেন, কিন্তু পরবর্তীকালে গুপ্ত সাম্রাজ্যের দুর্বলতার সুযোগে মহেন্দ্রবর্মণ দুইটি অশ্বমেধ যজ্ঞ সম্পন্ন করে স্বাধীনতা ঘোষণা করেন। সপ্তম শতাব্দীর মধ্যভাগে শালস্তম্ভ নামক এক আদিবাসী নেতা এই রাজবংশের শেষ রাজা অবন্তীবর্মণকে সিংহাসনচ্যুত করে ম্লেচ্ছ রাজবংশের প্রতিষ্ঠা করেন।   উৎপত্তি  আসামের ডুবি ও নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে জানা যায় যে, এই রাজবংশের প্রতিষ্ঠাতা ছিলেন পুষ্যবর্মণ। এই লিপিতে তাঁকে নরকাসুর, ভগদত্ত ও বজ্রদত্ত নামক পৌরাণিক চরিত্রগুলিরর বংশধর বলে উল্লেখ করা হয়েছে। ঐতিহাসিক দীনেশচন্দ্র সরকার অবশ্য বর্মণ রাজবংশের এই পৌরাণিক উৎপত্তি মানতে রাজি হননি, কারণ তাঁর মতে, প্রত্যেক রাজবংশ পৌরাণিক চরিত্রের সঙ্গে সম্পর্ক স্থাপনের দাবী করে থাকলেও তার কোন প্রামাণ্য ঐতিহাসিকতা নেই বললেই চলে।  কামরূপ অনুসন্ধান সমিতির মতো গবেষণা প্রতিষ্ঠান বর্মণ রাজবংশকে আসামের প্রথম ইন্দো-আর্য্য রাজবংশ বলে উল্লেখ করেছে। যদিও মহাভারতে ভগদত্তকে ম্লেচ্ছ বলে উল্লেখ করা হয়েছে, তবে নিধানপুর তাম্রলিপিতে তাঁকে ইন্দ্রসখা বা ইন্দ্রের বন্ধু বলে দাবী করা হয়েছে বলে, বেশ কয়েকজন অসমীয়া ঐতিহাসিক এই শাসকদের ইন্দো-আর্য্য বলেই মনে করেছেন। হিউয়েন সাং বর্মণ রাজবংশের রাজা ভাস্করবর্মণকে নারায়ণ হতে উদ্ভূত একজন ব্রাহ্মণ বলে উল্লেখ করেছেন ঠিকই, কিন্তু সুনীতিকুমার চট্টোপাধ্যায়ের মতে, এই রাজবংশের রাজারা ব্রাহ্মণ ছিলেন না, বরং তাঁরা ছিলেন হিন্দু ধর্মে ধর্মান্তরিত ইন্দো-মঙ্গোলোয়েড নব্য-ক্ষত্রিয়। হিউজ আর্বানও মনে করেছেন, যে ব্রহ্মপুত্র উপত্যকার সমস্ত রাজবংশের মতো বর্মণ রাজবংশের রাজারাও প্রথমে অনার্য্য ছিলেন, যারা পরে সনাতন ধর্ম গ্রহণ করে আর্য্য সমাজে অন্তর্ভুক্ত হন।   পাদটীকা   তথ্যসূত্র  *
জ্যামি দোরহান হলেন আইরিশ অভিনেতা, মডেল, সঙ্গীত শিল্পী। প্রাথমিক জীবন দোরহান উত্তর আয়াল্যান্ডের কাউন্টি ডাউনের হলিউডে জন্মগ্রহণ করেছিলেন। সে বেলফাষ্টে বড়  হয়েছেন। তার ২টি বড় বোন আছে।তার বাবা, প্রভাষক জিম দোরহান একজন ধাত্রীবিদ্যা বিশেজ্ঞ ছিলেন।তিনিও খুব শীঘ্রই অভিনেতা  হন।  ব্যক্তিগত জীবন ২০০৩ থেকে ২০০৫ সাল পর্যন্ত অভিনেত্রী কেইরা নাইটলেই এর সাথে সম্পর্ক ছিল। ২০১৩ সালের ২৭ এপ্রিল তিনি কাউন্টি  হাউজে তিনি ইংরেজ অভিনেত্রী অ্যামেলিয়া ওয়ার্নারকে বিবাহ করেন।  অভিনয় চলচ্চিত্র  বছর শিরোনাম অভিদনয় Notes ২০০৬ ম্যারি অ্যান্টোনেট্টেরট অ্যাক্সেল ভোন ফেরসেন ২০০৮ বেইন্ড দ্য রেভ এড  ২০০৯ নাইস টু মিট ইউ দ্য ইয়ংমান সংক্ষিপ্ত চলচ্চিত্র ২০০৯ শ্যাডোস ইন দ্য সান জোয়ে ২০০৯ এক্স রিটার্নস এক্স সংক্ষিপ্ত চলচ্চিত্র ২০১০ দ্য ব্লাক উইন্ডো সংক্ষিপ্ত চলচ্চিত্র ২০১৪ ফ্লাইং হোম কোলিন তথ্যসূত্র  বহিঃসংযোগ     বিষয়শ্রেণী:১৯৮২-এ জন্ম বিষয়শ্রেণী:আয়ারল্যান্ডীয় অভিনেতা বিষয়শ্রেণী:আইরিশ মডেল বিষয়শ্রেণী:জীবিত ব্যক্তি বিষয়শ্রেণী:আইরিশ সঙ্গীতশিল্পী
আজিজ উর রহমান হাজারভি (পীর আজিজুর রহমান হাজারভি নামেও পরিচিত) (২ ফেব্রুয়ারি ১৯৪৮ - ২৩ শে জুন ২০২০) () ছিলেন একজন পাকিস্তানি ইসলামি পণ্ডিত, জমিয়তে উলামায়ে ইসলাম- এর প্রবীণ নেতা এবং ইসলামাবাদে দারুল উলুম জাকারিয়া-র প্রতিষ্ঠাতা। তিনি মুহাম্মদ জাকারিয়া কান্ধলভীর অন্যতম শিষ্য ছিলেন। তার শিষ্য হলেন মুহাম্মদ ইলিয়াস গুম্মান।   জীবনী  হাজারভি মুহাম্মদ জাকারিয়া কান্ধলভীর অন্যতম শিষ্য ছিলেন।  তিনি ছিলেন বেফাক মাদারিসিল আরাবিয়া, পাকিস্তানের  সদস্য এবং জমিয়তে উলামায়ে ইসলামের প্রবীণ নেতা।  তিনি জমিয়তে উলামায়ে ইসলামের ইসলামাবাদ শাখা পরিচালনা করতেন। হাজারভি তার শিক্ষক কান্ধলভীর স্মরণে ইসলামাবাদের তারনোল শহরে দারুল উলুম জাকারিয়া প্রতিষ্ঠা করেছিলেন।   হাজারভির হাতে বহু লোক তাসাউউফে বাইআত গ্রহণ করেছে।  তাঁর উল্লেখযোগ্য শিষ্য হলেন মুহাম্মদ ইলিয়াস গুম্মান    মৃত্যু  ৭২ বছর বয়সে হাজারভি ২০২০ সালের ২৩ জুন মারা যান। তার জানাজার নামায পড়ান সৈয়দ মুখতারুদ্দিন শাহ। জমিয়তে উলামায়ে ইসলাম (ফ) নেতা ফজলুর রহমান, আবদুল গফুর হায়দারী এবং মাওলানা আবদুল ওয়াসেয় তার মৃত্যুতে শোক প্রকাশ করেছেন।  তার জানাজায় সৈয়দ আদনান কাকাখাইল সহ পন্ডিতগণ উপস্থিত ছিলেন।    তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:পাকিস্তানি সুন্নি মুসলিম বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:২০২০-এ মৃত্যু বিষয়শ্রেণী:১৯৪৮-এ জন্ম বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:জাকারিয়া কান্ধলভির শিষ্য বিষয়শ্রেণী:পাকিস্তানি ইসলাম ধর্মীয় নেতা
আদেল জাওয়াতি (; জন্ম জাওয়াতা, নাবলুস, ১৯২০ – ১৯৮৪) ছিলেন একজন ফিলিস্তিনি রাজনীতিবিদ। থাম্ব   জীবনী  আদেল জাওয়াতি ১৯২০ সালে জাওয়াতা, নাবলুসে ফিলিস্তিনি পিতামাতার কাছে জন্মগ্রহণ করেন। তার পিতা আবদেল রহমান ও তার ভাই নাজীব জাওয়াতি, উভয়ই ছিলেন ইসলামিক পণ্ডিত এবং কায়রোর বিশ্বের প্রাচীনতম ইসলামী বিশ্ববিদ্যালয় আল আজহার বিশ্ববিদ্যালয়ের স্নাতক।  ১৯৪৫ সালে আমেরিকান ইউনিভার্সিটি অফ বৈরুত থেকে আরবি সাহিত্যে অনার্স সহ স্নাতক এবং স্নাতকোত্তর ডিগ্রি অর্জন করার আগে তিনি জেরুজালেমের কাছে নাবলুস স্কুল এবং দ্য ফ্রেন্ডস বয়েজ স্কুলে শিক্ষা লাভ করেন। জাওয়াতি বিভিন্ন সময়ে কর্তৃত্বপ্রাপ্ত শক্তির অধীন ফিলিস্তিন থাকাকালীন সময়ে লিড্ডা, তারপর রামলা এবং জাফা শহরের প্রধান হিসাবে নিযুক্ত ছিলেন।  পরে তিনি জেরুজালেমের ব্রিটিশ হাইকমিশনারের সচিব হিসেবে কাজ করার জন্য জেরুজালেমে চলে যান। ১৯৪৮ সালের ফিলিস্তিন ইসরায়েলি যুদ্ধের সময় তাকে ইসরায়েলি বাহিনী বন্দী করে নিয়ে যায় এবং পরে বন্দী বিনিময়ে মাধ্যমে তিনি মুক্তি পান।  জাওয়াতি পরবর্তীকালে ১৯৬১ সালে জেনিনের মেয়র এবং পরে হেব্রন ও ইরবিডের মেয়র হিসাবে দায়িত্ব পালন করেন। পরবর্তীতে তিনি জর্ডানের রাষ্ট্রীয় রেডিও এবং টেলিভিশন ইনস্টিটিউটের জন্য কাজ করেন।১৯৮২ সালে জাতিসংঘ এবং আরব বিশ্বে নাবলুস শহরের প্রতিনিধিত্বকারী জর্ডানের সংসদ সদস্য নির্বাচিত হওয়ার আগে তিনি আরও বেশ কয়েকটি পদে দায়িত্বরত ছিলেন।   তথ্যসূত্র    বহিঃসংযোগ              বিষয়শ্রেণী:ফিলিস্তিনি রাজনীতিবিদ বিষয়শ্রেণী:১৯৮৪-এ মৃত্যু বিষয়শ্রেণী:১৯২০-এ জন্ম বিষয়শ্রেণী:বৈরুতের আমেরিকান বিশ্ববিদ্যালয়ের প্রাক্তন শিক্ষার্থী
তাম্রচূড়া বা কুকুরমুতা (বৈজ্ঞানিক নাম:Blumea lacera) হচ্ছে ১৮৩৪ সালে বর্ণিত Asteraceae বা সূর্যমুখী পরিবারের একটি উদ্ভিদ।web|url=http://www.theplantlist.org/tpl1.1/record/gcc-51822| title=Blumea lacera|accessdate=4-6-2013| author=The Plant List | year =2010  এটি খুব দ্রুত বৃদ্ধি পাওয়া একটি জংলি গাছ। এরা কয়েক সেন্টিমিটার পর্যন্ত লম্বা হয়ে থাকে। পুরো শরীর ও পাতা এক প্রকার নরম লোমশ আবরণে ঢাকা। পাতাগুলো একটু চাপ দিলে এর থেকে নিঃসরিত রসে বেশ কটু গন্ধ আছে। এদের হলুদ ফুল গুচ্ছগুলো কিছুদিন পরে ছাই বর্ণ ধারণ করে এবং ফুল গুলো তুলার মত হয়ে উরে যাবার জন্য প্রস্তুত হয় তখন দেখলে মনে হবে যেনো পাকা চুলের মাথা একটা। এই অবাঞ্ছিত আগাছার নাম সন্ধানে বেশ বিব্রত হতে হয় আঞ্চলিক ভাবে একে কুকুর মুতা,কুকুর শুঙ্গ,জংলি মুলী এই ধরনের নামে ডাকা হয়। এমন নাম করনের পেছনে কোনো কারণ আছে কিনা আমার জানা নাই। তবে ইন্ডিয়া তামিলনাড়ু তে এর চমৎ্কার নাম রয়েছে তাম্রচূড়া আর এটি বেশি গ্রহণযোগ্য। তাম্রচূড়া ঔষধি গাছটি জ্বর, মুখে বাথা সহ নানান অসুখে ব্যবহার হয়ে আসছে।  কুকুর মুতা গাছ ১ থেকে ২ ফুট উচু গুল্ম জাতীয় গাছ। কাণ্ড রোমশ ও সরল এবং পাতা ও কাণ্ডের সংযোগস্থল থেকে ছোট ছোট শাখা বের হয়।পাতার কিনারা ঢেউ  খেলানো এবং পশমযুক্ত। কুকুর এ গাছের গন্ধ  শুঁকে মূএত্যাগ করে বলে কুকুর শোকা বলা হয়।এ গাছের অনেক ঔষধি গুণ আছে। ঔষধ  হিসেবে এ গাছের সমগ্র অংশ ব্যহার করা  যায়।  {{১২ থেকে ৩৬ গ্রাম পরিমান সেবন করা যায়। অতিরিক্ত সেবনে গলা ও ফুসফুসের ক্ষতি হতে পারে। গোল মরিচ  এর সংশোধন।  কুকুর মুতা গাছ বিশেষ করে রোগ  প্রতিরোধক এবং  রক্ত পরিষ্কার হিসেবে কাজ করে। যাদের গুঁড়া কৃমির সমস্যা আছে তারা ১০ থেকে ১২  গ্রাম কুকুর মুতা পাতা নিয়ে ভালো করে পরিষ্কার করে নিয়ে ২ থেকে ৩ টি গোল মরিচ এর সাথে পিষে শরবত করে খেতে পারেন ১০ থেকে ১২দিন,দিনে একবার করে।  গুড়া কৃমি বিলুপ্ত হয়ে যাবে ইনশাআল্লাহ।   তথ্যসূত্র   বিষয়শ্রেণী:ভারতের উদ্ভিদ বিষয়শ্রেণী:বাংলাদেশের উদ্ভিদ
সাত ক্বারী (আরবি: القراء السبعة) হল সাতজন অভিজ্ঞ ক্বারী, যারা আল-কুরআন পাঠের অনুপুঙ্খ নিয়ম নীতির সাথে কিরাআত আয়ত্ত করেছেন এবং ঐতিহাসিকভাবে  অনুমোদিত ও নিশ্চিত পদ্ধতিতে কোরআন তেলাওয়াত বিষয়ে প্রতিষ্ঠিত প্রসিদ্ধি অর্জন করেছেন- ইসলামি দুনিয়ায় এই মহান সাত ব্যক্তিকে সাত ক্বারী বলে।  বর্ণনা সাত পাঠক হলেন সবচেয়ে বিখ্যাত ক্বারী (আবৃত্তিকারী)।  যাদের কাছ থেকে সুপঠন-রীতিতে কুরআন পাঠ-পদ্ধতি গৃহীত হয়েছে। এতে শব্দের পাঠ কুরআনের কিছু আয়াতের সংগতি ভিন্ন হয়।  তাদের নাম কুরআনের বিজ্ঞানের বইয়ে প্রকাশিত হয়েছে এবং তারা তৃতীয় স্তরের তেলাওয়াত (আরবি: طَبَقَاتُ الْقُرَّاءِ) এর অন্তর্ভুক্ত ।  ইতিহাস আল-কুরআনের পঠন-রীতি-পদ্ধতি তথা কিরাআতের বিভিন্ন মাযহাবের অনুসরণে দশটি কিরাআত রয়েছে। প্রতিটি কিরআতের নাম একজন ক্বারী-এর নাম থেকে এর নামকরণ এসেছে।  এই দশটি কিরাআত মূল সাতটি থেকে জারি করা হয়েছে যা নিশ্চিত করা হয়েছে (মুতাওয়াতির) (আরবি: قِرَاءَاتٌ مُتَوَاتِرَةٌ) ; এই সাতজন কুরআনের ক্বারী  ইসলামের দ্বিতীয় ও তৃতীয় শতাব্দীতে বসবাস করেছিলেন।  ইসলামের চতুর্থ শতাব্দীর সুবিজ্ঞ আলেম আবু বকর ইবনে মুজাহিদ এই সাতটি কিরাআতের প্রথম অনুমোদন করেছিলেন, যাতে আমাদের কাছে কুরআন পাঠে ইলমে তাজবিদ অনুযায়ী  কিরাআত পদ্ধতি প্রতিষ্ঠিত হয়। আল-কুরআনের খেদমতে তার লক্ষ্য ছিল যে, কিরাআত পদ্ধতির একটি অংশ যা ইলমে কিরাআতের পুঙ্খানুপুঙ্খ  বিষয়-আসয়গুলি যেন বর্ণনাকারী পরম্পরায় আমাদের কাছে এসে পৌছে যাক।  এতে রাবি বা  বর্ণনাকারীদের তুরুক বা  লাইন আছে যা ওজুহ পর্যন্ত চলে যায়।  আবু বকর ইবনে মুজাহিদ কিরআতের সাতটি পাঠ বিষয়ে প্রথম উল্লেখ করেছিলেন  চতুর্থ  শতাব্দীতে তার রচিত আল-সাব' ফিল-কিরাআত নামক বইয়ে।    ক্বারীগণ  কুরআন তিলাওয়াতের প্রসিদ্ধ সাতজন ক্বারী তাদের জন্মের বছর অনুসারে কালানুক্রমিকভাবে নিম্নে উল্লেখ করা হলো :   ইবনু আমির আদ-দিমাশকি  ইবনু কাসির আল-মাক্কি  নাফি আল-মাদানি  আবু আমর বসরী  হামজা আয-জাইয়্যাত  আসিম ইবনে আবিন-নাজুদ  আল-কিসাই  রুওয়াত সাতজন ক্বারীর প্রত্যেকেরই রুওয়াত (আরবি: رُوَاة) নামক শিষ্য ছিলেন যারা রিওয়ায়াহ (আরবি: رِوَايَة) নামক একটি সংস্করণে ক্বারীর শিক্ষাগুলি নোট করেছেন, বর্ণনা করেছেন এবং প্রেরণ করেছেন।  রাবি (আরবি: رَاوِي) বা বর্ণনাকারী পরিবর্তনে অন্যান্য শিষ্য ছিলেন যারা আবৃত্তির "ত্বরিক" (আরবি: طَرِيق) বা উপায়ে ট্রান্সমিশনের সেকেন্ডারি রুটগুলি সনাক্ত করেছিলেন।  ধর্মতাত্ত্বিকগণ কুরআন তেলাওয়াতের ৮৫০টি বৈধ ও নিশ্চিতকৃত ত্বরিক কাছাকাছি একটি সংখ্যা গণনা করেছেন।  আরও দেখুন আহরুফ কিরাআত কেরাতের দশ পদ্ধতি (কুরআন)  তথ্যসূত্র  বিষয়শ্রেণী:ইসলামি পরিভাষা ক্বারী
থাম্ব|উইকিপিডিয়ার পোর্টালের স্ক্রিনশট wikipedia.org। এটি উইকিপিডিয়ার বিভিন্ন ভাষার সংস্করণের একটি তালিকা।  পর্যন্ত টি উইকিপিডিয়া চালু হয়েছে যার মধ্যে টি সক্রিয় রয়েছে।   উইকিপিডিয়া সংস্করণ কোড    বিস্তারিত তালিকা   টীকা   মোটপাতা কলামে সকল নামস্থান পাতাসমূহ (আলাপ পাতা, পুনর্নির্দেশিত পাতা, টেমপ্লেট ইত্যাদিসহ) রয়েছে।  "সক্রিয় ব্যবহারকারী" বিগত ৩০ দিনে যেসকল নিবন্ধিতি ব্যবহারকারী সম্পাদনা করেছে।   সর্বমোট   নিবন্ধ মোট পাতা সম্পাদনা প্রশাসক ব্যবহারকারী সক্রিয় ব্যবহারকারী মিডিয়া                 তথ্যসূত্র    বহিঃসংযোগ   বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:উইকিপিডিয়া পরিসংখ্যান বিষয়শ্রেণী:ওয়েবসাইটের তালিকা
৬ষ্ঠ গোল্ডেন গ্লোব পুরস্কার হল ১৯৪৮ সালে মুক্তিপ্রাপ্ত মার্কিন চলচ্চিত্রে সেরা কাজের স্বীকৃতি প্রদানের জন্য হলিউড ফরেন প্রেস অ্যাসোসিয়েশন (এইচএফপিএ) কর্তৃক প্রদত্ত গোল্ডেন গ্লোব পুরস্কারের ষষ্ঠ আয়োজন। অনুষ্ঠানটি ১৯৪৯ সালের ১৬ই মার্চ ক্যালিফোর্নিয়ার লস অ্যাঞ্জেলেসের দ্য হলিউড রুজভেল্ট হোটেলে অনুষ্ঠিত হয়। জনি বেলিন্ডা ও দ্য ট্রেজার অব দ্য সিয়েরা মাদ্রে যৌথভাবে শ্রেষ্ঠ চলচ্চিত্রের পুরস্কার লাভ করে। দ্য ট্রেজার অব দ্য সিয়েরা মাদ্রে ও দ্য সার্চ সর্বাধিক তিনটি করে পুরস্কার অর্জন করে। এছাড়া জনি বেলিন্ডা দুটি পুরস্কার অর্জন করে।  বিজয়ীগণ  শ্রেষ্ঠ চলচ্চিত্র শ্রেষ্ঠ পরিচালক জনি বেলিন্ডা - পরিচালক: জিন নেগোলেস্কো দ্য ট্রেজার অব দ্য সিয়েরা মাদ্রে - পরিচালক: জন হিউস্টন| valign="top" |  জন হিউস্টন – দ্য ট্রেজার অব দ্য সিয়েরা মাদ্রে প্রধান চরিত্রে শ্রেষ্ঠ অভিনেতা প্রধান চরিত্রে শ্রেষ্ঠ অভিনেত্রী লরন্স অলিভিয়ে – হ্যামলেট-এ হ্যামলেট চরিত্রে জেন ওয়াইম্যান – জনি বেলিন্ডা-এ বেলিন্ডা ম্যাকডোনাল্ড চরিত্রে পার্শ্ব চরিত্রে শ্রেষ্ঠ অভিনেতা পার্শ্ব চরিত্রে শ্রেষ্ঠ অভিনেত্রী ওয়াল্টার হিউস্টন – দ্য ট্রেজার অব দ্য সিয়েরা মাদ্রে-এ হাওয়ার্ড চরিত্রে এলেন কর্বি – আই রিমেম্বার মামা-এ আন্ট ট্রিনা চরিত্রে চিত্রনাট্য মৌলিক সুর রিচার্ড সুইজার – দ্য সার্চ ব্রায়ান ইসডেল – দ্য রেড শুজ শ্রেষ্ঠ চিত্রগ্রহণ গাব্রিয়েল ফিগেরোয়া - দ্য পার্ল বিশেষ পুরস্কার - শিশু শিল্পী আন্তর্জাতিক উপলব্ধি প্রচার ইভান ইয়ান্ডল - দ্য সার্চ দ্য সার্চ - ফ্রেড জিনেমান  আরও দেখুন  হলিউড ফরেন প্রেস অ্যাসোসিয়েশন  ২১তম একাডেমি পুরস্কার  ২য় ব্রিটিশ অ্যাকাডেমি চলচ্চিত্র পুরস্কার  তথ্যসূত্র  বহিঃসংযোগ    গোল্ডেন গ্লোব গোল্ডেন গ্লোব *৬ষ্ঠ
কালোঝুঁটি বুলবুলি (Pycnonotus flaviventris) প্যাসারিফর্মিস পাখির বুলবুলি পরিবারের সদস্য।  এটি ভারতীয় উপমহাদেশ থেকে দক্ষিণ পূর্ব এশিয়া পর্যন্ত পাওয়া যায়।  শ্রেণিবিভাগ ও বাস্তুতন্ত্র কালোঝুঁটি বুলবুলি মূলত ভঙ্গ (Vanga) প্রজাতির অন্তর্ভুক্ত। ২০০৮ সাল অবধি, কালোঝুঁটি বুলবুলিকে কালো-আচ্ছাদিত, রুবি-গলা, শিখা-গলা এবং বোর্নিয়ান বুলবুলের সম প্রজাতি বলে মনে করা হত।  উপপ্রজাতি  কালোঝুঁটি বুলবুলির ৮ টি প্রজাতি শনাক্ত করা গিয়েছে:  Black-crested yellow bulbul (P. f. flaviventris) - (Tickell, 1833): নেপাল, উত্তর ও পূর্ব ভারত থেকে দক্ষিণ চীন এবং মধ্য মিয়ানমারে পাওয়া গেছে  P. f. vantynei - Deignan, 1948: পূর্ব ও দক্ষিণ মায়ানমার থেকে দক্ষিণ চীন এবং উত্তর ইন্দোচিনা পর্যন্ত পাওয়া গেছে  P. f. xanthops - Deignan, 1948: দক্ষিণ-পূর্ব মিয়ানমার এবং পশ্চিম থাইল্যান্ডে পাওয়া যায়  P. f. auratus - Deignan, 1948: উত্তর-পূর্ব থাইল্যান্ড এবং পশ্চিম লাওসে পাওয়া যায়  P. f. johnsoni - (Gyldenstolpe, 1913): মূলত একটি পৃথক প্রজাতি হিসাবে বর্ণিত।  মধ্য ও দক্ষিণ-পূর্ব থাইল্যান্ডে, দক্ষিণ ইন্দোচিনাতে পাওয়া গেছে  P. f. elbeli - Deignan, 1954: দক্ষিণ-পূর্ব থাইল্যান্ডের দূরে দ্বীপগুলিতে পাওয়া যায়  P. f. negatus - Deignan, 1954: দক্ষিণ মায়ানমার এবং দক্ষিণ-পশ্চিম থাইল্যান্ডে পাওয়া যায়  P. f. caecilii - Deignan, 1948: উত্তর মালয় উপদ্বীপে পাওয়া গেছে  বর্ণনা কালোঝুঁটি বুলবুলি সাধারণত দৈর্ঘ্যে ১৯ সেন্টিমিটার হয়।  নাম থেকেই বোঝা যায় যে, এই বুলবুলের মাথাটি কালো এবং এর বাকী শরীরের হলুদ বর্ণের বিভিন্ন ছটা। পুরুষ ও মহিলা উভয়ই পঞ্চাশক্তিতে সমান।   তথ্যসূত্র   বিষয়শ্রেণী:নেপালের পাখি বিষয়শ্রেণী:পূর্ব হিমালয়ের পাখি বিষয়শ্রেণী:উত্তর ভারতের পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:১৮৩৩-এ বর্ণিত পাখি
জয় ভারত সামন্ত পার্টি ছিল ভারতের একটি রাজনৈতিক দল। এর নেতৃত্বে ছিলেন ঝাড়খণ্ডের প্রাক্তন মুখ্যমন্ত্রী মধু কোডা।The Telegraph. Cash for vote raid on Koda nominee - Cops seize Rs 3.79 lakh, 12 motorbikes from Chakradharpur party office  দলটি অক্টোবর ২০০৯ সালের ঝাড়খণ্ড বিধানসভা নির্বাচনে নয়জন প্রার্থীকে প্রার্থী করেছিল। একজন নির্বাচিত হয়েছেন: গীতা কোডা, জগন্নাথপুর আসনে। মোট, দলটি ৯৩,২৮০ ভোট (রাজ্যের ভোটের ০.৯১%) সংগ্রহ করেছে।Election Commission of India. STATISTICAL REPORT ON GENERAL ELECTION, 2009 TO THE LEGISLATIVE ASSEMBLY OF JHARKHAND ১ নভেম্বর ২০১৮-এ, এটি ভারতীয় জাতীয় কংগ্রেস পার্টিতে একীভূত হয়।   তথ্যসূত্র   বিষয়শ্রেণী:২০১৮-এ বিলুপ্ত রাজনৈতিক দল বিষয়শ্রেণী:২০০৯-এ প্রতিষ্ঠিত রাজনৈতিক দল বিষয়শ্রেণী:ঝাড়খণ্ডের রাজনৈতিক দল
আয়িশা বিনতে তালহা আরবের বিখ্যাত আরব মুসলিম মহিলা ও মুহাম্মাদের নারী সাহাবা ছিলেন। তিনি খ্যাতনামা সাহাবা তালহা ইবনে উবায়দুল্লাহের কন্যা ছিলেন।   জন্ম ও পরিচয়  আয়িশা বিনতে তালহা ৭ম হিজরিতে জন্মগ্রহণ করেছিলেন। তার পিতার নাম তালহা ইবনে উবায়দুল্লাহ ও মাতার নাম উম্মে কুলসুম বিনতে আবু বকর (আবু বকরের কন্যা)। এই হিসেবে তিনি উম্মুল মুমিনীন আয়িশার বোনের মেয়ে ছিলেন।   জীবনী  বংশ মর্যাদায় তিনি চতুর্দিক দিয়ে শ্রেষ্ঠ ছিলেন। উমার ইবনে আবু রাবিয়া, কুসায়ির আযযা, ইবনে কুতায়বা, উরওয়া ইবনে যুবায়ের প্রমুখ কবি তাদের কবিতায় আয়িশার প্রশংসা করেছেন। একবার তিনি মক্কায় হজ্জ করতে গেলে কোন ঘটনাক্রমে তিনি যেন তাওয়াফ শেষ করতে পারেন এজন্য মক্কার শাসক আল হারিস ইবনে খালিদ আল মাখযুমী সালাতের সময় কিঞ্চিৎ দেরি করতে রাজি হওয়ায় পদচ্যুত হয়েছিলেন।   সাংসারিক জীবন  আয়িশা বিনতে তালহার প্রথম বিবাহ হয় মামাত ভাই আবদুল্লাহ ইবনে আবদুর রহমান ইবনে আবু বারের সাথে। অতঃপর তিনি মুসআব ইবনে জুবায়েরের সাথে এবং তার মৃত্যুর পর উমার ইবনে উবায়দুল্লাহ ইবনে মামার আত তায়মীর সাথে বিবাহ বন্ধনে আবদ্ধ হয়েছিলেন।   তথ্যসূত্র   বিষয়শ্রেণী:নারী সাহাবা বিষয়শ্রেণী:আবু বকরের পরিবার বিষয়শ্রেণী:তাবেয়ী বিষয়শ্রেণী:৭ম শতাব্দীর আরব ব্যক্তি বিষয়শ্রেণী:৭ম শতাব্দীর নারী বিষয়শ্রেণী:হাদিস বর্ণনাকারী তাবেয়ী